## Uredba o izmjenama i dopunama Uredbe o unutarnjem ustrojstvu Ministarstva zdravlja

### NN 31/2013 (13.3.2013.), Uredba o izmjenama i dopunama Uredbe o unutarnjem ustrojstvu Ministarstva zdravlja

VLADA REPUBLIKE HRVATSKE

539

Na temelju članka 63. stavka 2. Zakona o sustavu državne uprave (»Narodne novine«, br. 150/2011 i 12/2013 – Odluka Ustavnog suda Republike Hrvatske), Vlada Republike Hrvatske je na sjednici održanoj 7. ožujka 2013. godine donijela

UREDBU

O IZMJENAMA I DOPUNAMA UREDBE O UNUTARNJEM USTROJSTVU MINISTARSTVA ZDRAVLJA

Članak 1.

U Uredbi o unutarnjem ustrojstvu Ministarstva zdravlja (»Narodne novine«, broj 28/2012), u članku 2. točka 3. mijenja se i glasi:

»3. Samostalni sektor za javnu nabavu«.

Točka 4. briše se.

Članak 2.

Naslov iznad članka 8. i članak 8. mijenjaju se i glase:

»3. SAMOSTALNI SEKTOR ZA JAVNU NABAVU

Članak 8.

Samostalni sektor za javnu nabavu planira, provodi i upravlja procesima javne nabave roba, radova i usluga za potrebe Ministarstva koje pojedini korisnici iskažu kao potrebu kroz svoje zahtjeve za javnu nabavu; planira, provodi i upravlja procesima javne nabave roba, radova i usluga za potrebe zdravstvenih ustanova; surađuje s ustrojstvenim jedinicama Ministarstva i zdravstvenim ustanovama radi uključivanja u plan i proces nabave i koordinira procese nabave s korisnicima; surađuje s nadležnim tijelima u Republici Hrvatskoj iz područja javne nabave (Ministarstvo gospodarstva, Državna komisija za kontrolu postupaka javne nabave, Državni ured za središnju javnu nabavu, Agencija za javno-privatno partnerstvo); surađuje sa subjektima i tijelima u Europskoj uniji koja su zadužena za praćenje, nadzor i pravnu zaštitu u provođenju postupaka javne nabave; daje mišljenje o prijedlozima propisa o javnoj nabavi; razvija i predlaže smjernice, pruža potporu sustavnom praćenju i primjeni propisa koji su vezani uz sustav javne nabave; izrađuje i standardizira operativne postupke i procedure za provođenje javne nabave; izrađuje propisana i druga izvješća sukladno zakonima i ostalim propisima iz područja javne nabave; sudjeluje u planiranju državnog proračuna u okviru svojih nadležnosti te definiranju pokazatelja uspješnosti i utvrđivanju rizika u okviru djelokruga Sektora; obavlja i druge poslove po nalogu ministra.

Za obavljanje poslova Samostalnog sektora za javnu nabavu ustrojavaju se:

3.1.Služba za planiranje i pripremu postupaka javne nabave

3.2.Služba za provedbu postupaka javne nabave.«.

Članak 3.

Podnaslov iznad članka 9. i članak 9. mijenjaju se i glase:

»3.1. Služba za planiranje i pripremu postupaka javne nabave

Članak 9.

Služba za planiranje i pripremu postupaka javne nabave surađuje s ostalim ustrojstvenim jedinicama Ministarstva i zdravstvenim ustanovama s ciljem dobivanja podataka i informacija vezanih uz odlučivanje o uključivanju u plan nabave; razvija i predlaže smjernice, pruža potporu sustavnom praćenju i primjeni propisa koji su vezani uz sustav javne nabave; izrađuje i standardizira operativne postupke i procedure za provođenje javne nabave; obavlja stručne poslove vezane uz aktivnosti za izradu godišnjeg plana nabave; koordinira i priprema izradu godišnjeg plana nabave; koordinira aktivnosti na pripremi i predlaganju projekata javno privatnog partnerstva; priprema dokumentaciju za nadmetanje i prijedloge ugovora iz područja javne nabave; obavlja stručne poslove vezane uz izradu prijedloga državnog proračuna i preraspodjelu planiranih sredstava; surađuje s nadležnim tijelima iz područja javne nabave u Republici Hrvatskoj (Ministarstvo gospodarstva, Državna komisija za kontrolu postupaka javne nabave, Državni ured za središnju javnu nabavu, Agencija za javno-privatno partnerstvo); surađuje sa subjektima i tijelima u Europskoj uniji koja su zadužena za praćenje, nadzor i pravnu zaštitu u provođenju postupaka javne nabave; izrađuje propisana i druga izvješća sukladno zakonima i ostalim propisima iz područja javne nabave; analizira obavljene poslove iz djelokruga rada Službe; brine da svaki rashod bude opravdan stvarnom potrebom i potvrđen prethodnom kontrolom; obavlja i druge poslove po nalogu nadređenih.«.

Članak 4.

Podnaslov iznad članka 10. i članak 10. mijenjaju se i glase:

»3.2. Služba za provedbu postupaka javne nabave

Članak 10.

Služba za provedbu postupaka javne nabave provodi i upravlja procesima javne nabave roba, radova i usluga za potrebe Ministarstva; provodi i upravlja procesima javne nabave roba, radova i usluga koje Ministarstvo nabavlja za potrebe zdravstvenih ustanova; izrađuje i standardizira operativne postupke i procedure za provođenje javne nabave; pruža potporu u sustavnom praćenju i primjeni propisa koji su vezani uz sustav javne nabave; prati izvršenje ugovora; vodi evidencije zaključenih ugovora, izrađuje propisana i druga izvješća sukladno zakonima i ostalim propisima iz područja javne nabave; surađuje s nadležnim tijelima iz područja javne nabave u Republici Hrvatskoj (Ministarstvo gospodarstva, Državna komisija za kontrolu postupaka javne nabave, Državni ured za središnju javnu nabavu, Agencija za javno-privatno partnerstvo); surađuje sa subjektima i tijelima u Europskoj uniji koja su zadužena za praćenje, nadzor i pravnu zaštitu u provođenju postupaka javne nabave; izrađuje propisana i druga izvješća sukladno zakonima i ostalim propisima iz područja javne nabave; analizira obavljene poslove iz djelokruga rada Službe; brine da svaki rashod bude opravdan stvarnom potrebom i potvrđen prethodnom kontrolom; obavlja i druge poslove po nalogu nadređenih.«.

Članak 5.

Podnaslov iznad članka 11. i članak 11. brišu se.

Članak 6.

Naslov iznad članka 12. i podnaslovi iznad članaka 13. i 14., te članci 12., 13. i 14. brišu se.

Članak 7.

U članku 24. na kraju stavka 1. briše se točka, stavlja se točka zarez i dodaju riječi: »surađuje s međunarodnim financijskim institucijama i organizacijama na području pripreme i provedbe projekata na području zdravstva financiranih iz sredstava međunarodnih zajmova; prima, prosljeđuje i obrađuje materijale te sudjeluje u pripremi odgovora i mišljenja za međunarodne institucije; prati politike, programe, uvjete, postupke i procedure financiranja iz raznih međunarodnih izvora financiranja, uključujući i razne programe Europske unije.«.

Stavak 2. mijenja se i glasi:

»Za obavljanje poslova Uprave za zaštitu zdravlja ustrojavaju se:

7.1.Sektor za promicanje i zaštitu zdravlja

7.2. Sektor za inspekcijske poslove

7.3. Sektor za Europske fondove, strukturne reforme i međunarodne projekte.«.

Članak 8.

Iza članka 42. dodaju se podnaslovi iznad članaka i članci 42.a, 42.b, 42.c, 42.d, 42.e, 42.f i 42.g koji glase:

»7.3. Sektor za Europske fondove, strukturne reforme i međunarodne projekte

Članak 42.a

Sektor za Europske fondove, strukturne reforme i međunarodne projekte surađuje s međunarodnim financijskim institucijama i organizacijama na području pripreme i provedbe projekata na području zdravstva financiranih iz sredstava međunarodnih zajmova; prima, prosljeđuje i obrađuje materijale te sudjeluje u pripremi odgovora i mišljenja za međunarodne institucije; prati politike, programe, uvjete, postupke i procedure financiranja iz raznih međunarodnih izvora financiranja, uključujući i razne programe Europske unije; priprema i sudjeluje na sastancima s predstavnicima međunarodnih institucija; izrađuje izvještaje o napretku projekata za međunarodne financijske institucije; planira, priprema, koordinira i prati provedbu godišnjih i višegodišnjih projekata financiranih iz pretpristupnih programa pomoći, bilateralne pomoći te strukturnih fondova u području zdravstva; koordinira izradu strateških i operativnih dokumenata, obavlja poslove vezane uz dobivanje i provedbu tehničke pomoći Europske unije, prati nacionalne i međunarodne dokumente i propise pretpristupne pomoći, programe bilateralne pomoći, kohezijske politike i strukturnih fondova; provodi projekte u okviru strukturne reforme zdravstva; obavlja i druge poslove u okviru svoga djelokruga i po nalogu nadređenih.

Za obavljanje poslova iz djelokruga Sektora za Europske fondove, strukturne reforme i međunarodne projekte ustrojavaju se:

7.3.1. Služba za provedbu međunarodnih zajmova i strukturnih reformi

7.3.2. Služba za pristupne i strukturne fondove.

7.3.1. Služba za provedbu međunarodnih zajmova i strukturnih reformi

Članak 42.b

Služba za provedbu međunarodnih zajmova i strukturnih reformi surađuje i koordinira rad sukladno propisanim procedurama Međunarodne banke za obnovu i razvoj, Europske unije kao i ostalih međunarodnih financijskih institucija; koordinira pripremu i provedbu projekata financiranih od strane međunarodnih financijskih institucija; koordinira pripremu i provedbu projekata strukturnih reformi u sustavu zdravstva; sudjeluje na sastancima predstavnika međunarodnih financijskih institucija; surađuje s nadležnim tijelima Vlade Republike Hrvatske i nadležnim državnim tijelima; brine da svaki rashod bude opravdan stvarnom potrebom i potvrđen prethodnom kontrolom; obavlja druge poslove u okviru svoga djelokruga i poslove po nalogu nadređenih.

Za obavljanje poslova iz djelokruga rada Službe za provedbu međunarodnih zajmova i strukturnih reformi ustrojavaju se:

7.3.1.1. Odjel za provedbu međunarodnih zajmova

7.3.1.2. Odjel za provedbu strukturnih reformi.

7.3.1.1. Odjel za provedbu međunarodnih zajmova

Članak 42.c

Odjel za provedbu međunarodnih zajmova priprema podloge za sklapanje međunarodnih ugovora između Međunarodne banke za obnovu i razvoj, ostalih međunarodnih financijskih institucija i Republike Hrvatske; provodi postupke usvajanja prijedloga međunarodnih ugovora; surađuje s Međunarodnom bankom za obnovu i razvoj i ostalim međunarodnim financijskim institucijama u pripremi i prikupljanju svih potrebnih podataka vezano uz međunarodne ugovore o kreditima/donacijama; priprema i sudjeluje na sastancima s predstavnicima međunarodnih financijskih institucija; priprema i provodi postupke nabave, te prati ugovore u skladu s procedurama međunarodnih financijskih institucija; vodi evidencije zaključenih ugovora, izrađuje izvješća o provedenim postupcima i zaključenim ugovorima u kvantitativnom i kvalitativnom smislu i dostavlja ih nadležnim državnim tijelima i međunarodnim financijskim institucijama; provodi projekte u okviru strukturne reforme zdravstva: zajednička nabava, master plan bolnica, zaliha projektnih prijedloga za europske fondove, upotreba vanjskih resursa radi poboljšanja produktivnosti nezdravstvenih usluga u bolnicama; brine da je svaki rashod opravdan stvarnom potrebom i potvrđen prethodnom kontrolom; obavlja i druge poslove u okviru svoga djelokruga i poslove po nalogu nadređenih.

7.3.1.2. Odjel za provedbu strukturnih reformi

Članak 42.d

Odjel za provedbu strukturnih reformi brine se o tome da su zakonski preduvjeti za provedbu zajedničke nabave ostvareni; organizira i sudjeluje na sastancima na kojima se donose odluke i utvrđuju aktivnosti vezane uz provedbu obvezne zajedničke nabave za određene predmete nabave (nabavne kategorije); koordinira središnja tijela ovlaštena za provedbu javne nabave, zaprima pripremljenu dokumentaciju za nadmetanje središnjih tijela za javnu nabavu te komentare i prijedloge zainteresiranih strana, te prije objavljivanja dokumentacije za nadmetanje priprema izdavanje suglasnosti središnjim tijelima za istu; analizira dostavljene podatke o sklopljenim pojedinačnim ugovorima, analizira izračun postignutih ušteda na godišnjoj razini te na temelju dostavljenih podataka planira i utvrđuje aktivnosti za daljnji razvoj i unaprjeđenje projekta zajedničke nabave; u suradnji s nadležnom upravom Ministarstva analizira zaprimljena izvješća za izradu master plana bolnica, upotrebe vanjskih resursa radi poboljšanja produktivnosti nezdravstvenih usluga u bolnicama, zalihe projektnih prijedloga za europske fondove i praćenja mjera energetske učinkovitosti; predlaže aktivnosti za provedbu potrebnih radnji nadležnim zdravstvenim ustanovama, te surađuje s nadležnim državnim tijelima, u suradnji s nadležnim odjelima u Ministarstvu analizira mogućnost financiranja strukturnih projekata iz pretpristupnih programa pomoći, bilateralne pomoći te strukturnih fondova u području zdravstva; vodi brigu o postojanju opravdanosti stvaranja rashoda postojanjem opravdane potrebe, što je potvrđeno prethodnom kontrolom; brine da je svaki rashod opravdan stvarnom potrebom i potvrđen prethodnom kontrolom; obavlja i druge poslove u okviru svoga djelokruga i poslove po nalogu nadređenih.

7.3.2. Služba za pristupne i strukturne fondove

Članak 42.e

Služba za pristupne i strukturne fondove obavlja stručne, administrativne i upravno-pravne poslove koji se odnose na koordinaciju, programiranje, poticanje, praćenje provedbe, te planiranje godišnjih i višegodišnjih projekata financiranih iz pretpristupnih programa pomoći, bilateralne pomoći te strukturnih fondova u području zdravstva; obavlja poslove koordinacije izrade strateških i operativnih dokumenata; obavlja poslove koji se odnose na suradnju i koordinaciju rada kroz suradnju s unutarnjim ustrojstvenim jedinicama Ministarstva te s drugim nadležnim državnim i javnim tijelima; provodi projekte tehničke pomoći; sudjeluje u planiranju državnog proračuna; upravlja rizicima; prati nacionalne i međunarodne dokumente i propise pretpristupne pomoći, programe bilateralne pomoći, kohezijske politike i strukturnih fondova; prati rad Europskog fonda za regionalni razvoj, Europskog socijalnog fonda i drugih strukturnih fondova Europske unije; brine da svaki rashod bude opravdan stvarnom potrebom i potvrđen prethodnom kontrolom; obavlja i druge poslove u okviru svoga djelokruga i poslove po nalogu nadređenih.

Za obavljanje poslova iz djelokruga Službe za pristupne i strukturne fondove ustrojavaju se:

7.3.2.1. Odjel za koordinaciju i programiranje projekata

7.3.2.2. Odjel za praćenje provedbe projekata.

7.3.2.1. Odjel za koordinaciju i programiranje projekata

Članak 42.f

Odjel za koordinaciju i programiranje projekata obavlja stručne poslove koji se odnose na koordinaciju, programiranje i planiranje godišnjih i višegodišnjih planova i programa rada za korištenje sredstava pretpristupne pomoći i strukturnih fondova u području zdravstva; provodi analizu stanja u području zdravstva; vrši proces utvrđivanja (identifikacije) projektnih ideja i pripreme projektne dokumentacije; sudjeluje u partnerskim konzultacijama sa svim dionicima uključenim u izradu relevantnog operativnog programa; koordinira pripremu strateških i operativnih dokumenata za korištenje pretpristupne pomoći i strukturnih fondova kroz suradnju s drugim ustrojstvenim jedinicama Ministarstva te drugim relevantnim državnim i javnim tijelima; prati donošenje nacionalnih strategija i planova te daje mišljenja i očitovanja na iste; osigurava dostupnost i transparentnost javnosti, sudjeluje u radu odbora za ocjenjivanje; prati nacionalne i međunarodne dokumente i propise pretpristupne pomoći, strukturnih fondova, programa Europske unije, bilateralne pomoći i drugih izvora financiranja; priprema izvješća i planove iz svoga djelokruga rada; brine da svaki rashod bude opravdan stvarnom potrebom i potvrđen prethodnom kontrolom; obavlja i druge poslove u okviru svoga djelokruga i poslove po nalogu nadređenih.

7.3.2.2. Odjel za praćenje provedbe projekata

Članak 42.g

Odjel za praćenje provedbe projekata obavlja stručne, administrativne i upravne poslove koji se odnose na praćenje i analizu uspješnosti provedbe projekata financiranih iz pretpristupnih programa pomoći, bilateralne pomoći te strukturnih fondova u području zdravstva; prati i koordinira provedbu projekata te osigurava potrebnu pomoć ugovarateljima u provedbi aktivnosti projekata, kao i svim uključenim dionicima; osigurava uspostavu i održavanje upravljačkih odbora; organizira mjesečne sastanke sa svim relevantnim dionicima uključenim u provedbu projekata s ciljem praćenja provedbe u skladu s rokovima; prati cjelokupnu kvalitetu provedbe projekata; sudjeluje u kontroli administrativnog i financijskog upravljanja te u provjerama provedbe aktivnosti; izrađuje izvješća o provedbi projekata; održava stalnu stručnu komunikaciju sa svim relevantnim ustrojstvenim jedinicama Ministarstva i drugim relevantnim dionicima u provedbi projekata i programa; sudjeluje u radu odbora za ocjenjivanje ponuda; brine da svaki rashod bude opravdan stvarnom potrebom i potvrđen prethodnom kontrolom; obavlja i druge poslove u okviru svoga djelokruga i poslove po nalogu nadređenih.«.

Članak 9.

U članku 88. iza stavka 1. dodaje se novi stavak 2. koji glasi:

»Radom Samostalnog sektora upravljaju načelnici sektora.«.

Dosadašnji stavci 2., 3., 4., 5. i 6. postaju stavci 3., 4., 5., 6. i 7.

Članak 10.

Tablica s okvirnim brojem državnih službenika i namještenika iz članka 94. Uredbe o unutarnjem ustrojstvu Ministarstva zdravlja (»Narodne novine«, broj 28/2012) zamjenjuje se novom tablicom s okvirnim brojem državnih službenika i namještenika potrebnih za obavljanje poslova iz djelokruga Ministarstva, koja je sastavni dio ove Uredbe.

Članak 11.

Ministar zdravlja, uz prethodnu suglasnost središnjeg tijela državne uprave nadležnog za službeničke odnose, uskladit će Pravilnik o unutarnjem redu Ministarstva zdravlja s odredbama ove Uredbe u roku 30 dana od dana stupanja na snagu ove Uredbe.

Članak 12.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/13-03/22
Urbroj: 50301-04/12-13-2
Zagreb, 7. ožujka 2013.

Predsjednik
Zoran Milanović, v. r.

OKVIRNI BROJ DRŽAVNIH SLUŽBENIKA I NAMJEŠTENIKA MINISTARSTVA ZDRAVLJA

|  |  |  |
| --- | --- | --- |
| Redni broj | Unutarnje ustrojstvene jedinice u sastavu Ministarstva zdravlja | Broj službenika i namještenika |
| 1. | KABINET MINISTRA | 13 |
| 2. | SAMOSTALNA SLUŽBA ZA MEĐUNARODNU SURADNJU, PROTOKOL I INFORMIRANJE | 1 |
| 2.1. | Odjel za međunarodnu suradnju i protokol | 5 |
| 2.2. | Odjel za informiranje, pritužbe i predstavke | 5 |
|  | ukupno | 11 |
| 3. | SAMOSTALNI SEKTOR ZA JAVNU NABAVU | 1 |
| 3.1. | Služba za planiranje i pripremu postupaka javne nabave | 7 |
| 3.2. | Služba za provedbu postupaka javne nabave | 7 |
|  | ukupno | 15 |
| 5. | SAMOSTALNA SLUŽBA ZA UNUTARNJU REVIZIJU | 6 |
| 6. | GLAVNO TAJNIŠTVO MINISTARSTVA | 1 |
|  | neposredno u Glavnom tajništvu, izvan sastava nižih ustrojstvenih jedinica Glavnog tajništva | 1 |
| 6.1. | Služba za ljudske potencijale i stručne poslove | 1 |
| 6.1.1. | Odjel za ljudske potencijale | 5 |
| 6.1.2. | Odjel za stručne poslove | 5 |
| 6.2. | Služba za opće, tehničke i informatičke poslove | 1 |
| 6.2.1. | Odjel za opće poslove | 17 |
| 6.2.2. | Odjel za tehničke poslove | 12 |
| 6.2.3. | Odjel za informatičke poslove | 5 |
|  | ukupno | 48 |
| 7. | UPRAVA ZA ZAŠTITU ZDRAVLJA |  |
|  | neposredno u Upravi, izvan sastava nižih ustrojstvenih jedinica | 1 |
| 7.1. | Sektor za promicanje i zaštitu zdravlja | 1 |
| 7.1.1. | Služba za primarnu zdravstvenu zaštitu | 1 |
| 7.1.1.1. | Odjel javnozdravstvene djelatnosti primarne zdravstvene zaštite | 5 |
| 7.1.1.2. | Odjel za zdravstvene ustanove i radnike u primarnoj zdravstvenoj zaštiti | 4 |
| 7.1.2. | Služba za specijalističko-konzilijarnu i bolničku zdravstvenu zaštitu | 1 |
| 7.1.2.1. | Odjel javnozdravstvene djelatnosti specijalističko-konzilijarne i bolničke zdravstvene zaštite | 5 |
| 7.1.2.2. | Odjel za zdravstvene ustanove i radnike specijalističko-konzilijarne i bolničke zdravstvene zaštite | 6 |
| 7.1.2.3. | Odjel za nacionalne liste čekanja | 3 |
| 7.1.3. | Služba za javno zdravstvo | 1 |
| 7.1.3.1. | Odjel za zdravstvene projekte i programe | 5 |
| 7.1.3.2. | Odjel za zdravstvene ustanove i radnike u javnom zdravstvu | 4 |
| 7.1.4. | Služba za lijekove i medicinske proizvode | 7 |
| 7.2. | Sektor za inspekcijske poslove | 1 |
| 7.2.1. | Služba zdravstvene inspekcije | 1 |
| 7.2.1.1. | Odjel za nadzor na primarnoj razini zdravstvene zaštite | 5 |
| 7.2.1.2. | Odjel za nadzor na sekundarnoj i tercijarnoj razini zdravstvene zaštite | 5 |
| 7.2.2. | Služba farmaceutske inspekcije | 7 |
| 7.2.3. | Služba za inspekciju krvi, tkiva i stanica | 7 |
| 7.3. | Sektor za Europske fondove, strukturne reforme i međunarodne projekte | 1 |
| 7.3.1. | Služba za provedbu međunarodnih zajmova i strukturnih reformi | 1 |
| 7.3.1.1. | Odjel za provedbu međunarodnih zajmova | 4 |
| 7.3.1.2. | Odjel za provedbu strukturnih reformi | 4 |
| 7.3.2. | Služba za pristupne i strukturne fondove | 1 |
| 7.3.2.1. | Odjel za koordinaciju i programiranje projekata | 4 |
| 7.3.2.2. | Odjel za praćenje provedbe projekata | 4 |
|  | ukupno | 89 |
| 8. | ZAVOD ZA TRANSPLATACIJU I BIOMEDICINU |  |
|  | neposredno u Zavodu, izvan sastava nižih ustrojstvenih jedinica | 1 |
| 8.1. | Služba za transplantaciju | 8 |
| 8.2. | Služba za biomedicinu | 7 |
|  | ukupno | 16 |
| 9. | UPRAVA ZA SANITARNU INSPEKCIJU |  |
|  | neposredno u Upravi, izvan sastava nižih ustrojstvenih jedinica | 1 |
| 9.1. | Sektor državne i granične sanitarne inspekcije | 1 |
| 9.1.1. | Služba državne sanitarne inspekcije | 1 |
| 9.1.1.1. | Odjel za predmete opće uporabe i zaštitu od buke | 5 |
| 9.1.1.2. | Odjel za zaštitu od zračenja | 5 |
| 9.1.1.3. | Odjel za hranu | 7 |
| 9.1.1.4. | Odjel za kemikalije i biocidne pripravke | 10 |
| 9.1.1.5. | Odjel za genetski modificirane organizme | 4 |
| 9.1.2. | Služba granične sanitarne inspekcije | 1 |
| 9.1.2.1. | Područna jedinica – Odjel za sjeverozapadnu Hrvatsku | 11 |
|  | Ispostava Krapina (Granični prijelaz Macelj) | 1 |
|  | Ispostava Karlovac | 1 |
|  | Ispostava Varaždin | 1 |
|  | Ispostava Koprivnica | 1 |
|  | Ispostava Goričan | 1 |
| 9.1.2.2. | Područna jedinica – Odjel za istočnu Hrvatsku | 2 |
|  | Ispostava Vukovar (Granični prijelaz Bajakovo) | 3 |
|  | Ispostava Donji Miholjac | 1 |
|  | Ispostava Nova Gradiška | 1 |
|  | Ispostava Županja | 1 |
| 9.1.2.3. | Područna jedinica – Odjel za Istru i sjeverno Primorje | 5 |
|  | Ispostava Umag (Buje) | 1 |
|  | Ispostava Pula | 2 |
| 9.1.2.4. | Područna jedinica – Odjel za Dalmaciju | 4 |
|  | Ispostava Šibenik | 1 |
|  | Ispostava Zadar | 1 |
|  | Ispostava Ploče (Metković) | 2 |
|  | Ispostava Dubrovnik | 1 |
| 9.2. | Sektor županijske sanitarne inspekcije i pravne podrške | 1 |
| 9.2.1. | Služba županijske sanitarne inspekcije | 1 |
| 9.2.1.1. | Područna jedinica – Odjel za središnju Hrvatsku | 1 |
|  | Ispostava Velika Gorica | 5 |
|  | Ispostava Jastrebarsko | 1 |
|  | Ispostava Vrbovec | 1 |
|  | Ispostava Samobor | 2 |
|  | Ispostava Ivanić Grad | 1 |
|  | Ispostava Dugo Selo | 1 |
|  | Ispostava Zaprešić | 1 |
|  | Ispostava Sveti Ivan Zelina | 1 |
|  | Ispostava Krapina | 3 |
|  | Ispostava Donja Stubica | 1 |
|  | Ispostava Pregrada | 1 |
|  | Ispostava Zabok | 3 |
|  | Ispostava Zlatar | 1 |
|  | Ispostava Sisak | 5 |
|  | Ispostava Novska | 2 |
|  | Ispostava Kutina | 1 |
|  | Ispostava Petrinja | 1 |
|  | Ispostava Karlovac | 5 |
|  | Ispostava Ozalj | 1 |
|  | Ispostava Slunj | 1 |
|  | Ispostava Duga Resa | 1 |
|  | Ispostava Ogulin | 1 |
| 9.2.1.2. | Područna jedinica – Odjel za sjeverozapadnu Hrvatsku | 1 |
|  | Ispostava Koprivnica | 4 |
|  | Ispostava Križevci | 1 |
|  | Ispostava Đurđevac | 1 |
|  | Ispostava Bjelovar | 3 |
|  | Ispostava Daruvar | 1 |
|  | Ispostava Garešnica | 1 |
|  | Ispostava Čazma | 1 |
|  | Ispostava Čakovec | 5 |
|  | Ispostava Varaždin | 4 |
|  | Ispostava Novi Marof | 1 |
|  | Ispostava Ivanec | 2 |
|  | Ispostava Ludbreg | 1 |
|  | Ispostava Virovitica | 4 |
|  | Ispostava Slatina | 1 |
| 9.2.1.3. | Područna jedinica – Odjel za istočnu Hrvatsku | 1 |
|  | Ispostava Osijek | 9 |
|  | Ispostava Našice | 2 |
|  | Ispostava Donji Miholjac | 1 |
|  | Ispostava Valpovo | 1 |
|  | Ispostava Đakovo | 2 |
|  | Ispostava Vukovar | 4 |
|  | Ispostava Vinkovci | 3 |
|  | Ispostava Županja | 2 |
|  | Ispostava Slavonski Brod | 5 |
|  | Ispostava Nova Gradiška | 1 |
|  | Ispostava Požega | 3 |
|  | Ispostava Pakrac | 1 |
| 9.2.1.4. | Područna jedinica – Odjel za Istru i Primorje | 1 |
|  | Ispostava Pula | 6 |
|  | Ispostava Poreč | 2 |
|  | Ispostava Rovinj | 2 |
|  | Ispostava Buje | 1 |
|  | Ispostava Buzet | 1 |
|  | Ispostava Labin | 1 |
|  | Ispostava Pazin | 1 |
|  | Ispostava Rijeka | 11 |
|  | Ispostava Opatija | 2 |
|  | Ispostava Crikvenica | 2 |
|  | Ispostava Krk | 1 |
|  | Ispostava Rab | 1 |
|  | Ispostava Mali Lošinj | 1 |
|  | Ispostava Delnice | 1 |
| 9.2.1.5. | Područna jedinica – Odjel za sjevernu Dalmaciju | 1 |
|  | Ispostava Gospić | 3 |
|  | Ispostava Otočac | 1 |
|  | Ispostava Senj | 1 |
|  | Ispostava Zadar | 8 |
|  | Ispostava Biograd na Moru | 1 |
|  | Ispostava Pag | 1 |
|  | Ispostava Šibenik | 6 |
|  | Ispostava Knin | 1 |
|  | Ispostava Drniš | 1 |
| 9.2.1.6. | Područna jedinica – Odjel za južnu Dalmaciju | 1 |
|  | Ispostava Split | 10 |
|  | Ispostava Makarska | 2 |
|  | Ispostava Hvar | 1 |
|  | Ispostava Imotski | 1 |
|  | Ispostava Omiš | 2 |
|  | Ispostava Solin | 1 |
|  | Ispostava Sinj | 2 |
|  | Ispostava Vis | 1 |
|  | Ispostava Trogir | 1 |
|  | Ispostava Kaštela | 2 |
|  | Ispostava Brač | 1 |
|  | Ispostava Vrgorac | 1 |
|  | Ispostava Dubrovnik | 7 |
|  | Ispostava Ploče | 1 |
|  | Ispostava Metković | 2 |
|  | Ispostava Korčula | 2 |
| 9.2.1.7. | Odjel za Grad Zagreb | 41 |
| 9.2.2. | Služba za pravnu podršku i stručni nadzor | 1 |
| 9.2.2.1 | Odjel za stručni nadzor u području sigurnosti hrane | 4 |
| 9.2.2.2. | Odjel za pravnu podršku | 4 |
|  | ukupno | 331 |
| 10. | UPRAVA ZA PRAVNE I FINANCIJSKE POSLOVE |  |
|  | neposredno u Upravi, izvan sastava nižih ustrojstvenih jedinica | 1 |
| 10.1. | Sektor za pravne poslove | 1 |
| 10.1.1. | Služba za normativne poslove | 1 |
| 10.1.1.1. | Odjel za normativne poslove | 5 |
| 10.1.1.2. | Odjel za praćenje propisa Europske unije | 5 |
| 10.1.2. | Služba za zastupanje i suradnju s pravosudnim tijelima | 1 |
| 10.1.2.1. | Odjel za zastupanje i suradnju s pravosudnim tijelima Republike Hrvatske | 5 |
| 10.1.2.2. | Odjel za suradnju s pravosudnim tijelima Europske unije | 5 |
| 10.2. | Sektor za proračun i financije | 1 |
| 10.2.1. | Služba za državni proračun, analizu i decentralizirane funkcije | 1 |
| 10.2.1.1. | Odjel za planiranje i pripremu | 6 |
| 10.2.1.2. | Odjel za analizu izvršenja | 7 |
| 10.2.2. | Služba za izvršenje državnog proračuna, razvoj sustava financijskog upravljanja i kontrola te računovodstvene i knjigovodstvene poslove | 1 |
| 10.2.2.1. | Odjel za izvršenje državnog proračuna i sustav financijskog upravljanja | 9 |
| 10.2.2.2. | Odjel za računovodstvene i knjigovodstvene poslove | 9 |
|  | ukupno | 58 |
|  | SVEUKUPNO | 587 |

31 13.03.2013 Uredba o izmjenama i dopunama Uredbe o unutarnjem ustrojstvu Ministarstva zdravlja

31 13.03.2013 Uredba o izmjenama i dopunama Uredbe o unutarnjem ustrojstvu Ministarstva zdravlja

Uredba, NN 31/2013-539